Kethi Uibomägi

Kethi Uibomägi (alates 14. novembrist 2024 Kethi LõukToomemets, Katharina. PALJU ÕNNE! Kethi Uibomägi abiellus: altari ees pühkisin härdana pisaraid. Õhtuleht, 26. november 2024.Uus suundumus? Kethi Uibomägi võttis uue perekonnanime, kuid jääb avalikkuses kasutama neiupõlvenime. Kroonika, 27. november 2024.; sündinud 11. juunil 1989 Valgas) on eesti estraadilaulja, näitleja ja telesaatejuht.

 Haridus 
Ta on lõpetanud 2004. aastal Valga Põhikooli ja Valga Muusikakooli klaveri erialal ning 2007. aastal Valga Gümnaasiumi. 2010. aastal lõpetas ta Tallinna Ülikooli Pedagoogilise Seminari noorsootöö erialal. 

Aastatel 2007–2011 õppis laulmist WAFis. 2024. aastal lõpetas Eesti Rahvusringhäälingu ning Tallinna Ülikooli Balti filmi, meedia ja kunstide instituudi mikrokraadiõppes tele- ja raadiosaatejuhi-toimetaja eriala.

 Lauljana 
Aastatel 2013–2019 laulis Kethi Uibomägi koos Diana Variku ja Inga Tislariga ansamblis La La Ladies. 2016. aastal osaleti Eesti Laulu poolfinaalis lauluga "Unikaalne". 2017. aastal ilmus album "Sulle". Ansambel on esinenud ka New Yorgis, Sydneys, Liibanonis, Dubais, Leedus, Lätis, Soomes.

Alates 2021. aasta augustist on ta setokeelset rahvamuusikat viljeleva ansambli H6iM solist.

 Näitlejana 

 2019–2020 Velma, "West Side Story", Rahvusooper Estonia
 2018–... vestlusõhtu "Head tüdrukud nii ei tee" koos Anu Saagimi ja Liina Pulgesega
 2018 – ansambli La La Ladies tegevuse kohta kirjutatud muusikaline stand-up show "La La Wonderland" sisu autor ja näitleja (stsenarist Mihkel Seeder, lavastaja Ain Mäeots)
 2017 – "Patuste õhtusöök", Gurmeeteater (lavastaja Ain Mäeots)
 2016 – Riina, filmis "Päevad, mis ajasid segadusse" (režissöör Triin Ruumet)
 2014 – doktor Ave, "Lotte Jõulupidu", Teater Vanemuine
 2013–2014 – Marty, "Grease", Teater Vanemuine

 Saatejuhina 

Kethi Uibomägi oli aastatel 2018–2019 "Eesti selgeltnägijate tuleproovi" saatejuht.

2021. aasta jaanuarist juunini juhtis ta koos Kristel Aaslaiuga Raadio 2s saadet "Naistesaun".

2021. aastal tegi ta Eeva Esse ja Carola Madisega kaasa reisisaate "Kolm naist karavanis" esimesel hooajal reisi Baierimaale. Saade oli nomineeritud 2021. aasta Eesti filmi- ja teleauhinnale parima uustulnuka kategoorias.

Kethi Uibomägi oli 2021. aasta septembrist kuni 2022. aasta maini TV3 "Seitsmeste uudiste" saatejuht. 

2022. aasta sügisel juhtis ta TV3s koos emaga reisisaadet "Kethi emmega Balkanil" ja "Kethi emmega Gruusias". Viimane oli nomineeritud 2022. aasta Eesti filmi- ja teleauhinnale tõsielusaadete kategoorias.

Alates 2023. aastast on Kethi Uibomägi ajakirja Eesti Naine taskuhäälingusaate "Iga naine on lugu" juht ja sama aasta maist ka raadio MyHits hommikuprogrammi saatejuht. 

Isiklikku 
Kethi Uibomägi ja ehitusettevõtja Norman Lõuk abiellusid 14. novembril 2024 ja Kethi võttis perekonnanimeks Lõuk.

Viited

Välislingid
https://www.youtube.com/watch?v=imLsnpy69W8
Kategooria:Eesti lauljad
Kategooria:Eesti näitlejad
Kategooria:Eesti saatejuhid
Kategooria:Sündinud 1989